Катрин Фишър
В окована библиотека

Превод от английски: Светослав Митев, 2002

chitanka.info

Ето ги къде са, оковани, като някакви

опасни същества от изоставен бестиарий,

надхитрени, позлатени, бъркотия от опашки,

нокти и уста на претъпкания рафт.

Подобно еднорог е тиха неизречената музика.

Докосвай ги — сухия пукот на техните кожи.

Дракони горят по белите полета, морски котки;

чудовища от букви поглъщат други букви,

сякаш думата, плътта и звяра бяха цяло

което може да избухне, люспесто, огромно,

отронено от кораба на църквата в тълпите,

за да подпали врява тая нощ

с изгубените вавилонски песни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.